Source: http://www.oricesport.ro/2019/02/06/csm-bucuresti-a-suferit-al-treilea-esec-la-rand-in-grupele-ligii-campioanelor/
Timestamp: 2019-09-22 08:48:59+00:00

Document:
CSM București a suferit al treilea eșec la rând în grupele Ligii Campioanelor – OriceSport.ro
CSM București a suferit al treilea eșec la rând în grupele Ligii Campioanelor
CSM București a fost învinsă în deplasare de echipa rusă Dinamo Moscova, scor 3-1, în etapa a patra din Grupa E a Ligii Campioanelor la volei.
Este a treia înfrângere la rând pentru campioana României care începuse grupa cu un succes, în deplasare, contra formației poloneze Chemik Police. Au urmat apoi eșecuri acasă cu Dinamo, scor 3-0, și în deplasare cu Fenerbahce, tot 3-0.
În meciul de la Moscova, Dinamo a câștigat primele două seturi cu 25-18 și 25-20. CSMB s-a impus cu 25-14 în setul trei, dar echipa rusă și-a adjudecat setul patru cu 25-15. Meciul a durat 96 de minute.
În etapa viitoare, CSM Bucureşti va juca pe teren propriu, pe 20 februarie, cu Chemik Police.
În clasamentul grupei, conduce Fenerbahce, cu 12 puncte, urmată de Dinamo cu opt puncte și CSMB cu trei puncte. Chemik este ultima, cu un punct. Prima clasată merge în sferturi de finală, iar de pe locul doi promovează mai departe doar trei dintre cele cinci clasate.
CSM București a fost învinsă acasă de Dinamo Moscova, în grupele Ligii Campioanelor
CSM București a fost învinsă în deplasare de Fenerbahce, în Liga Campioanelor
Start cu victorie pentru CSM București în grupele Ligii Campioanelor la volei
CSM București pierde acasă cu Fenerbahce, în ultima etapă din grupele Ligii Campioanelor
Tags: csm bucureşti, dinamo moscova, liga campionilor
Previous Alba Blaj a pierdut prima manșă din sferturile Cupei CEV la volei feminin
Next Alba Blaj a ajuns în semifinalele Cupei CEV la volei feminin

References: CSM 

CSM 
 CSM 

CSM 

CSM 
 CSM 

CSM 
 csm